Յոհաննես Ավիլացի

**Յոհաննես Ավիլացի** (,   ) իսպանացի քահանա, քարոզիչ, գիտնական, կրոնական միստիկ։ Կաթոլիկ եկեղեցու կողմից հռչակվել է եկեղեցու սուրբ և դոկտոր։ Նրան կոչել են « Անդալուսիայի առաքյալ»՝ այդ տարածաշրջանում իր լայնածավալ ծառայության համար։

## Կյանք
### Վաղ տարիներ
Ծնվել է Ալմոդովար դել Կամպոյում (ներկայիս Սյուդադ Ռեալ գավառ) հրեական ծագումով Ալֆոնսո դե Ավիլայի և Կատալինա Խիխոնի հարուստ և բարեպաշտ ընտանիքում։ Տասնչորս տարեկան հասակում՝ 1513 թվականին, Յոհաննեսին ուղարկեցին Սալամանկայի համալսարան ՝ իրավաբանություն սովորելու։ Նա համալսարանը թողեց 1517 թվականին, առանց աստիճան ստանալու։

Վերադառնալով տուն՝ Ավիլան հաջորդ երեք տարին անցկացրեց խիստ բարեպաշտության մեջ։ Նա տպավորել էր Ալմոդովարով ճամփորդող ֆրանցիսկյան վանականից, ում խորհրդով նա վերսկսեց իր ուսումը` ընդունվելով Ալկալա դե Էնարեսի համալսարան (հետագաըում այդ համալսարանը տեղափոխվեց ազգային մայրաքաղաք և վերանվանվեց Մադրիդի Կոմպլուտենսի համալսարան ): Այնտեղ նա ձեռնամուխ եղավ փիլիսոփայության և աստվածաբանության ուսումնասիրությանը, որտեղ Ավիլայի ուսուցիչն էր դոմինիկյան նշանավոր վանական Դոմինգո դե Սոտոն: Ըստ երևույթին, Ավիլան իր բակալավրի կոչումը ստացել է Ալկալայում աշխատելու տարիներին, այնուհետև հեռացել է առանց լիցենզիա ստանալու պահանջները կատարելու։

Նրա երկու ծնողներն էլ մահացել են, երբ Ավիլան դեռ ուսանող էր։ 1526 թվականի գարնանը, ձեռնադրվելուց հետո, նա իր առաջին պատարագը մատուցեց եկեղեցում, որտեղ նրանք թաղված էին: Հետո Ավիլան վաճառեց ընտանիքի ունեցվածքը և ստացված եկամուտը տվեց աղքատներին: Նա՝ իր հայրենիքից հեռանալու մեջ տեսավ միսիոներական աշխատանքի կոչում ստանալը և պատրաստվեց գնալ Մեքսիկա։ Նա մեկնեց Սևիլիա ՝ սպասելու 1527 թվականի հունվարին մեկնելու Հնդկաստան Դոմինիկյան վանական Խուլիան Գարսեսի հետ, որը նշանակվել էր Տլասկալայի առաջին եպիսկոպոս : Սևիլիայում սպասելիս, պատարագ մատուցելու նրա անսովոր մեծ նվիրվածությունը և քարոզչության հմտությունները գրավեցին տեղացի քահանա Էրնանդո դե Կոնտրերասի ուշադրությունը, որը նրա մասին տեղեկություններ էր հայտնել Սևիլիայի արքեպիսկոպոսին և գլխավոր ինկվիզիտոր Ալոնսո Մանրիկե դե Լարային : Արքեպիսկոպոսը երիտասարդ հոգևորականի մեջ տեսավ Անդալուզիայում հավատը արթնացնելու հզոր գործիք, և զգալի համոզումներից հետո նա մնաց այնտեղ։

Յոհաննեսն, 1526 թվականից հետո, ապրել է Սևիլիայի մի փոքրիկ տանը մեկ այլ քահանայի, հավանաբար Կոնտրերասի և նրա շուրջ հավաքված աշակերտների հետ: Այս աշակերտներից մեկի՝ Սանչա Կարիլյոյի կրտսեր քրոջ խնդրանքով էր, որ 1527 թվականին նա սկսեց գրել  «*Լսիր, դուստր»* («*Audi, filia»)* ստեղծագործությունը, որը նա գրել է մինչև իր մահը։

### Անդալուզիայի առաքյալ
Յոհաննեսի առաջին քարոզը եղել է 1529 թվականի հուլիսի 22-ին, որը անմիջապես մեծ համբավ բերեց նրան: Անդալուզիայում նրա ինը տարվա միսիոներական աշխատանքի ընթացքում նրա բոլոր քարոզների ժամանակ ամբոխները լցնում էին եկեղեցիները: Այնուամենայնիվ, բարեփոխումների համար նրա խիստ խնդրանքները և արիստոկրատիայի վարքագծի դատապարտումը հանգեցրին նրան, որ 1531 թվականին նրան դատապարտեցին, իսկ 1532 թվականի ամռանը ձերբակալեցին: Նրան մեղադրում էին հարստության վտանգները ուռճացնելու և հարուստների առաջ դրախտի դարպասները փակելու մեջ։ Մեղադրանքները հերքվեցին, և նա անմեղ ճանաչվեց։ Յոհաննեսն ազատ արձակվեց 1533 թվականի հուլիսին։

1534 թվականի վերջերին և 1535 թվականի սկզբին Յոհաննես Ավիլացին ընդգրկվեց Կորդովայի թեմում, որտեղից նա ստանում էր փոքր նպաստ: Այս քաղաքը դարձավ նրա հենասյունը իր աշակերտներին ուղղորդելու և Անդալուզիայում շարժվելու համար, քարոզելով և դպրոցներ ու քոլեջներ հիմնելով հարևան տարբեր քաղաքներում, ինչպիսիք են Գրանադան, Բաեսան, Մոնտիլյան և Սաֆրան : Ենթադրվում է, որ այդ ընթացքում Ավիլան ստացել է Սրբազան աստվածաբանության մագիստրոսի կոչում, հավանաբար Գրանադայում մոտ 1538 թվականին։

Առանձնահատուկ նշանակություն ուներ Բաեզայի համալսարանը, որը հիմնադրվել է 1538 թվականին Պողոս III պապի պապական բուլլայի կողմից։ Ավիլան ծառայեց որպես դրա առաջին ռեկտոր և դարձավ վառ օրինակ սեմինարիայի և ճիզվիտների դպրոցների համար։

Ավիլան մնացել է Գրանադայում 1538-1539 թվականներին, որտեղ, ձևավորվում էր ինչ-որ համայնք: 1546 թվականից մինչև 1555 թվականը Յոհաննեսը ապրում էր մոտ 20 աշակերտների հետ Կորդոբայում։ Հավանաբար նա մտադիր էր սկսել առաքելական քահանաների ինչ-որ պաշտոնական հիմնադրամ։ Այնուամենայնիվ, ճիզվիտների հիմնադրումը և արագ ընդլայնումը նշանակում էին, որ այդ գաղափարները երբեք իրականություն չեն դարնա։ 1551 թվականի սկզբից, երբ Ավիլայի առողջությունը սկսեց վատթարանալ, նա սկսեց ակտիվորեն խրախուսել իր աշակերտներին, ովքեր այդքան ցանկանում էին միանալ ճիզվիտներին (մոտ 30 հոգի)։

### Մահ
1551 թվականից Ավիլան վատառողջ էր։ 1551 թվականի սկզբից Ավիլան մշտապես վատառողջ էր։ Իր կյանքի վերջին տարիները նա անցկացրել է կիսաթոշակային պայմաններում Կորդոբա նահանգի Մոնտիլյա քաղաքում: Նա մահացավ այնտեղ 1569 թվականի մայիսի 10-ին և իր ցանկության համաձայն թաղվեց այդ քաղաքում՝ ճիզվիտական եկեղեցում, որն այժմ ծառայում է որպես նրա հիշատակի սրբավայր։

## Աշխատանքներ
1970 թվականին Իսպանական քննադատական հրատարակությունը ներկայացրել է Ավիլայի ստեղծագործությունը 6 հատորով։ Դրանք բաղկացած էին երկու խմբագրումներից՝ «*Audi filia»-ից,* 82 քարոզներից և հոգևոր կոնֆերանսներից, մի քանի աստվածաշնչյան մեկնաբանություններից, 257 նամակներից (որոնք ներկայացնում էին 1538 թվականից մինչև իր մահը), մի քանի տրակտատ բարեփոխումների մասին և այլ փոքր տրակտատներ: Յոհաննեսը նամակներ է գրել շատ առաջնորդների, ովքեր խորհրդակցում էին նրա հետ, ինչպիսիք են Պեդրո Գերերոն՝ Գրանադայի արքեպիսկոպոսը, Խուան դե Ռիբերան և Թոմաս Վիլանովացին, վերջիններս  Վալենսիայի արքեպիսկոպոսներ էին։ Այս առաջնորդները հետագայում դասվել են սրբերի շարքին։ Նա նաև կապեր է ունեցելԻգնատիոս Լոյոլայի, Հովհաննես Աստծու և Թերեզան Ավիլայի հետ։

### Ժամանակակից հրատարակություններ
Սուրբ Յոհաննես Ավիլացու աշխատանքները հավաքվել են Մադրիդում 1618, 1757, 1792 և 1805 թվականներին; Դ'Անդիլիի ֆրանսերեն թարգմանությունը լույս է տեսել Փարիզում 1673 թվականին և Շերմերի գերմաներեն թարգմանությունը վեց հատորով լույս է տեսել Ռեգենսբուրգում 1856-1881 թվականներին։

«*Audi, filia»-ն* անգլերեն թարգմանվել է 1620 թվականին։ Ժամանակակից թարգմանությունը հրատարակվել է ամերիկացի գիտնական Ջոան Ֆրենսիս Գորմլիի կողմից 2006 թվականին։

Նրա նամակների մի ընտրանի՝ *«Հոգևոր նամակներ»* վերնագրված, թարգմանվել են անգլերեն 1631 թվականին, որի ֆաքսիմիլային օրնակը տպագրվել է 1970 թվականին։

## Ազդեցություն
Ավիլայի սուրբ համբավը, ինչպես նաև հոգևորականությունը բարեփոխելու, դպրոցներ ու քոլեջներ հիմնելու և աշխարհականներին դասելու նրա ջանքերը ոգեշնչման աղբյուր են դարձել հետագա շատ բարեփոխիչների համար։ Նրան հատկապես հարգում են ճիզվիտները։ Նրանց զարգացումը Իսպանիայում վերագրվում է նրա բարեկամությանը և Հիսուսի ընկերությանը աջակցելուն։

Նրան նվիրված եկեղեցի կա Ալկալա դե Էնարեսում ՝ Սուրբ Հովհաննես Ավիլացու ծխական եկեղեցին։ Նրա անունով է կոչվում Սալամանկայի «Colegio Maestro Ávila» դպրոցը։

### Մեծարում

1759 թվականի փետրվարի 8-ին Ավիլան հռչակվել է Պատվելին Պապ Կղեմես XIII-ի կողմից։ 1894 թվականի նոյեմբերի 15-ին նրան օրհնել է Լեո XIII Պապը, իսկ նրա սրբադասման գործը բացվել է 1952 թվականի մարտի 14-իՆ։ 1970 թվականի մայիսի 31-ին Պողոս VI Պապի կողմից սրբադասվել է։

Հռոմի Պապ Բենեդիկտոս XVI-ը նրան եկեղեցու դոկտոր է կոչել 2012 թվականի հոկտեմբերի 7-ին՝ Սուրբ Վարդարանի տոնին։ Եկեղեցու երկու նոր բժիշկների հռչակումը Հռոմի Պապ Բենեդիկտոսն արել է Սուրբ Պետրոսի հրապարակում տասնյակ հազարավոր մարդկանց առջև։ Իր քարոզի ժամանակ Հռոմի Պապ Բենեդիկտոսն ասաց, որ Յոհաննես Ավիլացին «սուրբ Գրքերի խորը մասնագետ էր, նա օժտված էր ջերմեռանդ միսիոներական ոգով: Նա գիտեր, թե ինչպես յուրօրինակ խորությամբ թափանցել Քրիստոսի կողմից մարդկության համար գործած փրկագնման խորհուրդների մեջ: Խորհուրդները՝ կենտրոնացնելով իր հանձնառությունը քահանայության, կրոնական և աշխարհականների թեկնածուների ձևավորման բարելավման վրա՝ Եկեղեցու արդյունավետ բարեփոխման նպատակով»։

Եկեղեցու դոկտորին ուղղված առաքելական նամակի համաձայն, Յոհաննես Ավիլացին բացատրել է, որ «Քրիստոնեական հոգևոր կյանքը, որպես մասնակցություն Սուրբ Երրորդության կյանքին, սկսվում է Աստծո հանդեպ հավատքով, ով Սեր է, հիմնված է Աստծո բարության և ողորմության վրա, ինչպես արտահայտված է Քրիստոսի արժանիքներում և ամբողջությամբ առաջնորդվում է Հոգով»: Ավելի քան հարգարժան պրոֆեսոր, «Հայր Վարպետ Ավիլան» Իգնատիուս Լոյոլայի մտերիմ ընկերն էր: Յոհաննես Ավիլացին հեղինակել է «աղոթական և խելամիտ» աստվածաբանություն՝ հիմնված «Աստծո սիրո առնչությամբ Քրիստոսի և շնորհի գերակայության վրա, որի համար նա ցույց տվեց «Աստվածաշնչի խորը գիտելիքները»:

Աստվածային պաշտամունքի և հաղորդությունների կարգապահության միաբանությունը սահմանեց նրա կամայական հիշատակը մայիսի 10-ին։

## Աշխատություններ
### Անգլերեն թարգմանություն

* Յոհաննես Ավիլացի, «*Audi, filia» «Լսիր, դուստր»*, թարգմանվել և ներկայացվել է Ջոան Ֆրենսիս Գորմլինի կողմից, որի նախաբանը գրվել էր Ֆրանցիսկո Խավիեր Մարտինես Ֆերնանդեսի կողմից (Նյու Յորք, «Paulist Press», 2006)

### Իսպաներեն թարգմանություն
*  «*Obras completas», Մադրիդ, 2000* 
* «*Obras completas»*, *Մադրիդ*,*1970*
* «*Actas del Congreso Internacional»*, *Մադրիդ*, *2000*
* «*Vida del padre maestro Juan de Avila y las partes que ha de tener un predicador del evangelio», Մադրիդ, 2000*

## Ծանթագրություններ

## Արտաքին հղումներ
*John of Ávila in the Historical Archives of the Pontifical Gregorian University

Կատեգորիա:Եկեղեցու ուսուցիչներ
Կատեգորիա:Իսպանացի ճիզվիտներ
Կատեգորիա:Կաթոլիկ եկեղեցու սրբեր
Կատեգորիա:Քրիստոնեական սրբեր